**Post 6.5 Forslag til endringer av NISK lover:**

**A: Valgkomite,** se vedl. skriv til styremøte.

Dette er vel egentlig mere en rettelse, for vi antar det egentlig finnes lover om valg av valgkomite i Avdelingene, men at disse er falt ut.

Vi ønsker imidlertid at det når det gjelder valgkomite skal spesifiseres at denne skal søke å finne kandidater som er i alle aldre, av begge kjønn, fra hele det geografiske området og fra alle aktivitetsgrupper.

Dette gjelder også Valgkomite til HS.

**B: Avdelingenes/Distriktenes økonomi.**

Avdelingene/Distriktene driftes i dag med utgangspunkt i de penger man får inn ved arrangementer og dugnader. Den medlemskontingent som medlemmer tilknyttet en avdeling/distrikt betaler inn, går uavkortet inn i HS`s økonomi. Vi er klar over at flere avdelinger/distrikter sliter økonomisk, og dermed har liten økonomisk mulighet til å gjennomføre arrangementer. Samtidig virker for oss normalt at en del av medlemskontingenten bør komme til det aktivitetsområde den kommer fra og fra innbetalende medlem er ønsket til.

Vi vil derfor foreslå at man fra inneværende år overfører 1/3 av den innbetalte kontingent til den avdeling/ det distrikt medlemmet hører til.

(Vi har forståelse for at HS ikke ønsker en opphopning av verdier ute i avdelingene/distriktene, vi vil derfor foreslå at man hvis disse midlene ikke blir benyttet, kan gjøre fradrag ved neste års fordeling.)

**C: Kontakt med og mellom Avdelinger, Distrikter og Hovedstyret.**

Det er helt klart at man må legge ned arbeide med å aktivisere Avdelinger/distrikter som ikke fungerer. Videre vil det også være til stor lettelse for de avdelinger/distrikter som fungerer å ha en utvidet kontakt med andre avdelinger/distrikter og med klubben sentralt.

Slik som det fungerer i dag, virker det som man sitter hver på sin tue og finner opp kruttet, og kan man så kritiserer man. Dette er usunt, og en kultur vi må bort fra. Nye styremedlemmer må kurses. Hele organisasjonen må komme nærmere medlemmet.

Vi tror mye dobbelt arbeide kunne vært unngått om man hadde 1 styremedlem i HS som har som oppgave å støtte, jobbe med og mot medlems, Avdelings og Distrikts kontakt. Siden det med dagens antall i HS, er 1 styremedlem = 1 hovedoppgave, tillater vi oss å foreslå at HS utvides med 1 styremedlem som har Organisasjon som hovedoppgave.

Ordningen kan godt gjøres som en prøveordning eks 2 år, så kan man evaluere og ta en ny beslutning på RS 2025.